Motown

pisi|Motowni endised Hitsville U.S.A. stuudiod Detroitis
Motown Records, Inc. on USA plaadifirma, mis on tuntuks saanud eelkõige tänu soulimuusikale."Motown". Encyclopædia Britannica

Motown oli esimene rahvusvaheliselt edukas plaadifirma, mis kuulus afroameeriklasele. Selle asutas 12. jaanuaril 1959 Detroitis Berry Gordy. Algul kandis plaadifirma nime Tamla Records, 14. aprillil 1960 sai selle nimeks Motown Record Corporation. 1972. aastal kolis ettevõte Los Angelesse, jäädes eraldiseisvaks ettevõtteks kuni 1988. aastani, mil Gordy müüs selle MCA-le. 1994. aastal müüdi see PolyGramile ning hiljem omandas selle taas MCA järel asutatud Universal Music Group, mis ostis PolyGrami 1999. aastal.

1960. aastatel olid plaadifirmaga lepingulistes suhetes teiste hulgas Stevie Wonder, Rare Earth, Marvin Gaye, Diana Ross & The Supremes, The Temptations, The Four Tops, Smokey Robinson & The Miracles, Martha & the Vandellas, The Jackson 5 ja Gladys Knight & the Pips.

Esimene Motowni produtseeritud singel, mis jõudis USA singlite edetabelis Billboard Hot 100 esikohale, oli The Marvelettesi "Please Mr. Postman" (1961).

 Viited 

 Välislingid 
 https://www.motownrecords.com/

Kategooria:Plaadifirmad
Kategooria:Ameerika Ühendriikide ettevõtted